NaiveNeuron/SloPal huggingface dataset:
B. Bugár, podpredseda NR SR: (2004-06-30):
Ľ. Navrátilová, poslankyňa: Podľa mojej mienky tým, že nebol vyňatý bod 4 zo spoločnej správy, nemôžeme hlasovať o mojom návrhu, ktorý je, ktorý sa týka § 64 ods.8.
Kvasnička, Marián, poslanec NR SR (2015-02-06):
Ďakujem veľmi pekne. Ja by som chcel len reagovať na ten fakt, ktorý uvádzal kolega Brocka, že paradoxne v liberálnejšom českom prostredí ten trend, aby dôchodky nejakým spôsobom koincidovali s počtom detí, to znamená, aby boli lepšie v prípade tých rodičov, ktorí majú viac detí, sa mi zdá veľmi zaujímavý. My sme pred referendom a v predreferendovej diskusii zaznievali hlasy, že rodina je v zlej kondícii, rodina je v kríze. Páčil sa mi aj názor, keď ktosi povedal, že v kríze ani je tak rodina, ako jednotlivec a jeho morálny étos, ktorý je poklesnutý a rozvoľnený aktuálnymi civilizačnými trendami. No, ale páči sa mi... (Ruch v sále. Prerušenie vystúpenia predsedajúcim.)
Sulík, Richard, predseda NR SR (2011-05-18):
Ďakujeme. Ďalší rečník v poradí pani poslankyňa Vaľová, vidím, že tu nie je. Nech sa páči, pán Senko.
Kaliňák, Robert, podpredseda vlády a minister vnútra SR (2015-11-19):
Chápem. Pán poslanec, tá odpoveď je jednoduchá. Samozrejme, každý politik má nejaké postoje, ktoré presadzuje a pán bývalý šéf Najvyššieho súdu pán Harabin sa rozhodol, že za moje, postave, k jeho osobe sa rozhodne nejakým spôsobom pomstiť, a tak vlastne bol schopný v priebehu jedného roku prijať uznesenie v tej istej veci o 180 stupňov obrátene. To znamená, pokiaľ v roku 2014 potvrdil vo svojom rozsudku, že inšpekcia je, samozrejme, zákonná, presne v zmysle zákona už o necelý rok na to povedal, že to tak proste nie je len preto, pretože som sa nestotožnil s tým, aby ďalej pokračoval na čele Najvyššieho súdu. Niekto vie aj z odborných rozhodnutí urobiť politiku. Ja, samozrejme, som ako politik už nejaký rok vo funkcii pripravený toto znášať. Na druhej strane platí, inšpekcia je dvadsať rokov takisto postavená, len zmenila svoje meno, nič iné. Štruktúra je taká istá, ako som vám povedal, policajný zbor sú všetci policajti, ktorí sú podľa zákona v štátnej správe, ktorú za štát zastupuje minister vnútra, a to je fakt. Nehovoriac o tom, že Trestný zákon presne myslí, že sú to vyšetrovatelia primárne, ktorí môžu urobiť a ďalší ľudia poverení ministrom, pričom v inšpekcii sú to vždy aj samozrejme vyšetrovatelia, ale aj ďalších policajtov, môžem určovať, ktorí môžu tie úkony robiť a je to v rukách ministra vnútra, kto to všetko budú. Toto je predpoklad Trestného zákona, takže všetky tie názory boli obchádzajúce. Na druhej strane treba povedať, že nie každé porušenie zákona je trestným činom. Ak vyšetrovateľ kvalifikuje, že sa trestný čin nestal, znamená, že nieže to konanie bolo dobré, pekné a slušné. Konštatuje len, že nenaplnil znaky trestného činu, ale už priestupku áno. Mám mnoho prípadov, kedy napriek tomu, že vyšetrovateľ konštatoval, že sa nedopustil policajt trestného činu, musel opustiť rady polície, pretože z nášho pohľadu sa spreneveril prísahe, o ktorej sa bavíme. Takže to sú prípady a máme aj teraz v poslednej dobe, pred niekoľkými prípad, kedy budú musieť s najväčšou pravdepodobnosťou opustiť rady, lebo nenaplnili to heslo, ktoré majú nalepené na svojich autách: pomáhať a chrániť. Ďakujem pekne.
Pčolinský, Peter, podpredseda NR SR (2022-12-05):
S ďalšou faktickou pán poslanec Kočiš.
P. Paška, predseda NR SR: (2010-02-11):
(Hlasovanie.) 126 prítomných, 97 za, 28 sa zdržalo, 1 nehlasoval. Schválili sme novelu zákona č. 182 o vlastníctve bytov a o ochrane vkladov. Odhlasovali sme, kolegyne, kolegovia, prerokované body. Budeme teraz opakovane voliť v tajnej voľbe členov Rozhlasovej rady a člena Správnej rady Ústavu pamäti národa . Chcem vás upozorniť, aby ste koncentrovane vyplnili volebný lístok a aby ste označili pri každom mene svoju voľbu. Volíme najviac štyroch kandidátov Rozhlasovej rady a jedného člena Správnej rady Ústavu pamäti národa. Štyroch je maximálny počet, poprosím vás, aby ste uviedli pri každom mene svoju voľbu za a proti alebo zdržal sa. Pristúpime teraz k tajnému hlasovaniu. Dámy a páni, navrhujem, vzhľadom na priebeh schôdze a na ostatok programu, ktorý potrebujeme prerokovať, aby sme po vykonaní tajnej voľby počkali na vyhlásenie výsledkov, preruším rokovanie schôdze a zajtra od 9.00 hodiny ráno dokončíme program schôdze a po prerokovaní bodov, ktoré sú v programe, budeme hlasovať a ukončíme rokovanie schôdze. Je súhlas? (Hlasy z pléna.) Ďakujem pekne. Takže vykonáme teraz voľbu. (Akt tajnej voľby.)
Pčolinský, Peter, poslanec NR SR (2018-06-18):
Ďakujem pekne. Pani kolegyňa, nechcem ja sa vyjadrovať k historickým faktom, lebo nie som historik. A teraz to myslím úprimne, ja sa nejak extra nezaujímam o históriu, nie je to nejaká moja obľúbená téma. Taktiež nečítam všetky, všetky veci, čo sú na internete, lebo je tam kopec nezmyslov, a naozaj nemám už ani nejakú ochotu čítať úplne všetko. Ale posudzovanie toho, že ako to bolo, to by som nechal na ľudí, ktorí sa tomu venujú profesionálne. Čiže ja som vypočul váš príspevok, niečo som si z toho zobral, niečo nie. Ale viete, čo ma celý čas počas čítania toho listu tej Panslovanskej únie, ani neviem, čo to je, napadlo? Že normálne som rozmýšľal, že ako keby ste hovorili o fašistickom slovenskom štáte Dr. Jozefa Tisa: kolónia, vazali a satelit a všetky tieto veci, ktoré ste rozprávali, ktoré ste čítali z toho listu, tak normálne mi to všetko sedelo aj na ten fašistický Tisov štát. Čiže ja len, že tá história asi má niečo do seba a niektoré fakty sedia na rôzne obdobia. Ďakujem.
Ďuriš Nicholsonová, Lucia, podpredsedníčka NR SR (2017-03-22):
Pani poslankyňa Jurinová, chcete reagovať? Nie, nie je tomu tak. Ďalšou písomnou prihlásenou do rozpravy je pani poslankyňa Gaborčáková. Nech sa páči, máte slovo.
Schlosár, Rastislav, poslanec NR SR (2020-12-10):
Ďakujem. Áno, to, čo tu bolo povedané, je naozaj skutočne pravda. Všetky tie plošné testovania spojené so zákazom vychádzania, spojené s tým, že ľudia nemohli ísť do práce bez, bez nejakých certifikátov, povinné nosenie rúšok, zatváranie prevádzok a škôl, zákaz zhromažďovania nad šesť osôb, alebo aj limitovanie toho, koľko ľudí môže ísť trebárs do kostola, to všetko sú zásadné zásahy do ľudských práv a slobôd. A ľudia si jednoducho musia uvedomiť, že núdzový stavy fakticky nie je nič iné, ako totalitný režim, diktatúra, aj keď teda pod zámienkou, pod zámienkou toho, že tu máme nejaký koronavírus, ale je to, je to núdzový stav, je totalitná diktatúra a práve preto vždy v každom, v každom demokratickom štáte bez ohľadu na to, aké sú dôvody na vyhlásenie núdzového stavu, musí byť tento núdzový stav prísne časovo limitovaný. No a ako vidíme, pri tomto návrhu zákona nie je nijako limitovaný. Sú tam nejaké čísla, ale tie čísla sa dajú v podstate nafukovať donekonečna, dá sa to neustále predlžovať. Takéto niečo je absolútne neprijateľné a konštatovala to aj tá slávna Benátska komisia pre tvorbu práva, na ktorú sa mnohí skúsení právnici odvolávajú. Aj tá hovorila o tom, že to jednoducho musí byť časovo limitované. Vo vašom prípade to nie je. A tak isto aj ten, to udeľovanie dodatočného súhlasu Národnou radou, to je niečo, čo jednoducho v iných krajinách absolútne neexistuje. Bola tu spomínaná Česká republika, náš najbližší sused, tam také niečo jednoducho nie je. A to je to isté, taký istý nezmysel, ten dodatočný súhlas, ako keby teraz vláda vyhlasovala zákony a my parlament by sme v podstate robili len to, že by sme ich potom po nejakých dvadsiatich dňoch dodatočne schvaľovali. To je absolútne degradácia parlamentu ako najvyššieho zákonodarného a ústavodarného orgánu.
Pellegrini, Peter, podpredseda NR SR (2020-04-23):
Ďalší v rozprave vystúpi pán poslanec Karahuta. Je to prvý z dvanástich písomne prihlásených poslancov, každý ma 
20-minútový limit. Nech sa páči, pán poslanec Karahuta, máte slovo.
Švejna, Ivan, poslanec NR SR (2012-12-06):
Ďakujem. Ja by som, ešte nie k rozpočtu, ale skôr k procedúre. Mne je úprimne ľúto, že sme tento pozmeňovák neprebrali na finančnom výbore, hoci sme, tu mám napísané, v programe. A robíte to takýmto spôsobom, pretože tam sme si mohli skôr vyjasniť na odbornejšej úrovni, prečo je až taký veľký výpadok. Takže, žiaľbohu, mikulášsky darček som dostal, tento pozmeňovák takýmto spôsobom a nemal som možnosť si to vydiskutovať s pánom ministrom. Alebo proste na finančnom výbore, že prečo je až takýto výpadok. Takže ďakujem.
Jarjabek, Dušan, poslanec NR SR (2013-10-23):
Ďakujem pekne za slovo. V prvom rade sa pripájam k Janke Žitňanskej, áno, Gymnázium na Vazovovej 6 patrilo k tým najlepším gymnáziám. Aj ja som tam maturoval, pán poslanec. Vy ste sa dotkli Dalibora Karvaya. Ubezpečujem vás, že Dalibor Karvay absolvoval všetky skúšky a všetko to, čo mal absolvovať na škole, možno aj pod sprísneným dohľadom tých profesorov, ktorí sa dnes hrdia tým, že mohli skúšať Dalibora Karvaya. Ďakujem za pozornosť.
J. Ivančo, poslanec: (2004-12-07):
Som veľmi rád, že pani poslankyňa poukázala na to, že sa máme venovať vzdelávaniu. My skutočne vo veľkej miere, i keď nie na všetkých školách máme tie drôty. A dokonca na všetkých školách vďaka projektu Počítače školám máme už tie drôty. Takže skutočne to, čo bolo zdôraznené v príspevku pani poslankyne, a to je podpora vzdelávania, je veľmi dôležité. Som rád, že projekt Otvorená škola je založený na projektovej báze, teda nie na rozdávaní, ale na aktivite. A za posledných 5 sekúnd chcem vyzvať všetkých prítomných, aby podporili pozmeňujúci návrh pani poslankyne. (Ruch v sále.)
Čepček, Martin, poslanec NR SR (2022-05-05):
Ďakujem, pani poslankyňa. Chcem zareagovať, kedy bude ten parlament konzervatívny. To sme si hovorili aj teraz, toto volebné obdobie, že bude konzervatívny. Ale dávam do ponuky hlasovať za ten najjemnejší návrh zákona, ktorý som predložil, lebo práve s tým zákonom by nemal mať problém nikto. Nikto nemôže mať problém predsa s tým, že dostane niekto, nejaká mamička fotografiu svojho dieťaťa alebo bude si, alebo si vypočuje zvuk srdca vlastného dieťaťa. Čo by sa stalo, keby aj liberáli za to zahlasovali? Nič. Toto nie je zákon, ktorý zakazuje. Toto je zákon, ktorý ukazuje, ako to dieťa vyzerá a ako mu bije srdce. O nič iné nejde. Takže, pani poslankyňa, hľadať cestu ako je jedna vec. Druhá vec je, či je vôbec chuť, lebo ak nebude chuť, tak môžme tu sa baviť o čomkoľvek, môžme aj tie sociálne zákony pani Záborskej nazvať, že sú, že sú protipotratové. Ale tie zákony len pomáhajú mamičkám. Takže ja som presvedčený, ja budem hlasovať za všetky zákony, aj za tie, čo predloží pani Záborská, aj keby niekto iný sa odvážil predložiť. Aj keď budem za to hejtovaný, mne to je úplne jedno. A, pani poslankyňa, teda zvážte alebo váš klub nech zváži, či za tento návrh zákona, ten o zdravotnej starostlivosti nezahlasuje, lebo v tom zákone fakt nič vážne nie je. Je to čisto len fotografia a ozva srdca dieťaťa. Ďakujem.
Hrušovský, Pavol, podpredseda NR SR (2010-09-07):
Panie poslankyne, páni poslanci, päťminútová prestávka, myslím, že hlasovanie vyčerpalo pánov poslancov a potrebujeme si trošku vydýchnuť, päťminútová prestávka. (Prestávka.) (Po prestávke.)
Janckulík, Igor, poslanec NR SR (2018-02-06):
Pán predsedajúci, môžeme pristúpiť k hlasovaniu o pozmeňujúcich návrhoch zo spoločnej správy, o bodoch 1 až 14, 145 až 153, 155 až 180, 182 až 187 spoločne s návrhom gestorského výboru schváliť.
Vargovčák, Marek, poslanec NR SR (2010-12-14):
Teraz pristúpime k hlasovaniu o návrhoch, ktoré boli podané v rozprave pani poslankyňou Žitňanskou. Pýtam sa, pani poslankyňa, či súhlasíte s tým, aby sme o nich hlasovali spoločne.
Zajac, Pavol, poslanec NR SR (2014-09-24):
Vážený pán kolega Číž, naozaj vaše vystúpenie bolo miestami aj vtipné, ale boli tam aj vážne veci, voči ktorým mám výhrady, a veci, o ktorých sa dá diskutovať. Najprv poviem to vážne. Ja som vraj nejaký expert na rokovací poriadok. Vy ste čítali z rokovacieho poriadku, ale ani raz som tam nepočul, že by sa dali body schôdze vyradiť. Prečítali ste tam tri-štyri možnosť, ale ani raz tam nebolo to vyradenie. Už to samotné je porušenie rokovacieho poriadku, o ktorom sme hlasovali, o ktorom sa nemalo hlasovať. Priznaním dnešnej schôdze ste si priznali chybu a ja som rád, že rokujeme o týchto bodoch. (Reakcia predsedajúcej: „Prekrúcate.“) Keď ste spomínali našich mladých starostov, ktorým takto máme zabrániť prísť do parlamentu, no to bolo vtipné, naozaj. My nebránime starostom a primátorom za KDH, aby kandidovali do Národnej rady Slovenskej republiky, ale aby sa potom rozhodli, či budú poslancami alebo starostami. A z vecí, o ktorých sa dá s vami diskutovať naozaj, je, že každá krajina má tento model uplatňovania si viacerých mandátov alebo jedného mandátu iný a je to aj historicky dané v každej krajine. Ten český model ste spomenuli. Ja vám poviem zo svojej skúsenosti s poslancami českými z výboru pre verejnú správu a regionálny rozvoj, že nám veľmi úprimne závidia náš systém, keď ministrovi spočíva mandát v Národnej rade, lebo oni sami vidia, že český minister keď má sedieť na nejakej dlhej schôdzi o rozpočte a zároveň vykonávať funkciu ministra, tak že sa to nedá, že je to ťažké. Ale nastavili si to tak a dneska to majú problém, samozrejme zmeniť. Ale závidia nám tento systém spočívajúceho mandátu, lebo sa to nedá vykonávať. Tak ako to navrhujeme my, dá sa poriadne robiť len jedna robota. Nedá sa 24 hodín sedieť v parlamente a 24 hodín byť starostom.
Ďuriš Nicholsonová, Lucia, podpredsedníčka NR SR (2016-10-21):
Pán poslanec Viskupič s faktickou.
Ďuriš Nicholsonová, Lucia, podpredsedníčka NR SR (2017-12-06):
(Ruch a smiech v sále.) Prosím vás, môžem vás všetkých veľmi pekne poprosiť naprieč všetkými stranami politickými, aby som z ničoho nebola obvinená. Na to, aby ste rozprávali, máte faktické poznámky. Pán poslanec Nemky.
Laššáková, Jana, podpredsedníčka NR SR (2014-10-15):
Prezentujme sa a hlasujeme. (Hlasovanie.) Prítomných 132 poslancov, za návrh 75, proti 2, zdržalo sa 53 poslancov, nehlasovali 2 poslanci. Konštatujem, že sme schválili vládny návrh novely zákona č. 417/2013 Z. z. o pomoci v hmotnej núdzi. Budeme pokračovať hlasovaním v druhom čítaní o vládnom návrhu zákona, ktorým sa mení zákon č. 461/2003 Z. z. o sociálnom poistení, tlač 1118. Spoločným spravodajcom je člen výboru pre sociálne veci, poslanec Viliam Jasaň. Nech sa páči, pán poslanec, uvádzajte hlasovanie. (Hlasovanie o vládnom návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 1118.)
Číž, Miroslav, podpredseda NR SR (2015-09-16):
Ďakujem, pán podpredseda vlády. Faktické poznámky poslanci Poliačik, Lipšic, Kaník, Simon, Blaha, Martvoň, Viskupič, Kadúc, Susko, Hlina, Blanár, Abrhan, Bagačka, Hudacký. Uzatváram možnosť prihlásiť sa s faktickou poznámkou. Slovo má pán poslanec Poliačik.
Šípošová, Janka, poslankyňa NR SR (2015-11-12):
Už mám len dva, štyri riadky maximálne.
Bittó Cigániková, Jana, poslankyňa NR SR (2021-06-29):
Pán predseda, dajte hlasovať o návrhu, ktorý som predložila ako spravodajkyňa, že Národná rada Slovenskej republiky sa uzniesla v súlade s § 73 ods. 3 písm. b), že nebude pokračovať v rokovaní o návrhu zákona.
Kollár, Boris, predseda NR SR (2020-03-24):
Ďakujem. Slovo má pán poslanec Čekovský.
Glváč, Martin, podpredseda NR SR (2018-12-06):
Pán poslanec Kotleba.
Prostredník, Ondrej, poslanec NR SR (2023-12-18):
Ďakujem, pán predsedajúci. Inge, ďakujem za tvoje vystúpenie. Ďakujem, že si poukázala aj na to, ako za vlád SMER-u dochádzalo k porušovaniu ľudských práv a ako tieto vlády nedokázali zabezpečiť rovnaké postavenie ľudí v tejto spoločnosti, a to si uviedla vlastne v kontraste toho, ako sa teraz táto štvrtá vláda Roberta Fica zaštiťuje ľudskými právami. Ja som si pritom spomenul, ako ešte niekedy v roku 2015 Robert Fico prišiel s tým urážlivým vyjadrením „ľudskoprávni svätuškári“. Asi si na to viacerí spomínate. Tým chcel povedať, že teda ide o ľudí, ktorí sú vlastne v tejto téme pokrytcami, jedno hovoria, iné robia. Nejde, nezáleží im naozaj na tom, aby ľudské práva boli dodržiavané. No, ja by som pri tejto príležitosti chcel povedať, že od toho roku 2015 tu vyrástla generácia ľudí, ktorá tu teraz sedí v týchto laviciach, a my nie sme žiadni pokrytci, žiadni svätuškári. Tu sedia ľudia, ktorí žijú ľudskými právami. Tu sedia ľudia, ktorí, ktorí sú terčom urážok pre napríklad svoje menšinové, svoju menšinovú sexuálnu orientáciu alebo sexuálnu identitu, ktorí čelia urážkam pre svoju farbu pleti. Tu sú ľudia, ktorí zasvätili svoje životy pomoci ľuďom na úteku a všetkým možným témam ľudskoprávnym. Takže chcem ubezpečiť ľudí na Slovensku, že ľudské práva budeme naozaj dodržiavať. (Potlesk.)
Blaha, Ľuboš, podpredseda NR SR (2023-11-14):
Slovo má pán poslanec Igor Šimko.
Hort, Milan, podpredseda NR SR (2010-12-14):
Ďakujem pekne. Pýtam sa spravodajcu, či chce sa vyjadriť na záver. (Reakcia spravodajcu.) Nie. Prerušujem rokovanie o tomto bode programu. A v súlade so schváleným programom tejto schôdze pokračujeme druhým čítaním o návrhu poslancov Národnej rady Slovenskej republiky Jána Slotu a Rafaela Rafaja na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov . Návrh zákona je pod tlačou 127 a informáciu výborov máte ako tlač 127a. Dávam slovo poslancovi Rafaelovi Rafajovi, aby návrh zákona za seba a za pána Slotu uviedol. Nech sa páči.
Nicholsonová, Lucia, podpredsedníčka NR SR (2016-05-25):
Ďakujem. Ja iba pripomínam, pán poslanec, aby ste aj písomne odovzdali túto interpeláciu predsedovi Národnej rady Slovenskej republiky. (Reakcia z pléna.) Už ste tak urobili, dobre, ďakujem pekne. Otváram teraz možnosť prihlásiť sa do rozpravy ústne. Prihlásila sa jedna pani poslankyňa, pani poslankyňa Renáta Kaščáková. Nech sa páči, máte slovo. (Reakcie z pléna.) Aha, tak počkáme ešte, skúste ešte vytiahnuť kartu, zasunúť a prihlásiť sa. (Reakcie z pléna.) To je v poriadku, sme v bode interpelácie. Skúste teraz. Nejde? Á, dobre, tak zadarilo sa. Takže dvaja páni poslanci. Pani poslankyňa, máte slovo, nech sa páči.
Paška, Pavol, predseda NR SR (2013-10-29):
Otváram rozpravu, nemám písomnú prihlášku, pýtam sa, či chce niekto ústne. Pán poslanec Huba, Fecko, Muránsky. Končím možnosť sa prihlásiť. Pán poslanec Huba.
Paška, Pavol, predseda NR SR (2013-02-12):
Ďakujem. Keďže žiadny z týchto návrhov neprišiel s ničím, o čom by sa dalo hlasovať, budeme teraz hlasovať o prerokovaných bodoch. Poprosím pána poslanca Štefanca, aby uviedol v prvom čítaní hlasovanie o návrhu pánov poslancov Miroslava Kadúca, Martina Poliačika a pani poslankyne Jany Žitňanskej na vydanie zákona č. 369 o obecnom zriadení. Je to tlač 317. (Ruch v sále.) [Hlasovanie o návrhu poslancov Národnej rady Slovenskej republiky Miroslava Kadúca, Martina Poliačika a Jany Žitňanskej na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 317.]
B. Bugár, podpredseda NR SR: (2002-02-21):
L. Pittner, poslanec: Národná rada Slovenskej republiky pri príležitosti prijatia zákona o zmiernení niektorých krívd osobám deportovaným do nacistických koncentračných táborov vyslovuje odhodlanie vyrovnať sa s tragickými udalosťami novodobých dejín Slovenska. Zároveň, vychádzajúc zo svojej historickej zodpovednosti za zmiernenie krívd spáchaných v zmysle neľudských ideológií na území Slovenska bude vyvíjať úsilie na ich spravodlivé riešenie v duchu našich kresťanských tradícií.
Laurenčík, Milan, podpredseda NR SR (2020-04-28):
S reakciou, pani poslankyňa Kavecká, nech sa páči.
Brixi, Otto, poslanec NR SR (2012-07-27):
Ďakujem pekne, v prípade mesta Bratislavy zákon o meste Bratislave hovorí o výlučných kompetenciách miestnych častí, do ktorých nie je možné vsunúť toto ustanovenie. Ďakujem pekne.
Ďuriš Nicholsonová, Lucia, podpredsedníčka NR SR (2017-04-07):
Dobre, tak nech sa páči.
Bugár, Béla, podpredseda NR SR (2019-11-28):
Ďakujem. Otváram rozpravu k tomuto bodu programu. Ako jediný sa prihlásil pán poslanec Dostál. Nech sa páči, máte slovo.
Šefčík, Marek, poslanec NR SR (2021-09-30):
Ďakujem za slovo, pán predseda. Pán generálny prokurátor, neodpovedali ste mi. Vďaka.
Vaľová, Jana, poslankyňa NR SR (2012-11-28):
Ďakujem veľmi pekne. No, pán kolega Kaník, máte pravdu, niekedy treba ambície zvážiť. A rozprávate o tom, ako my môžeme šetriť, čo sa týka tohto zákona v hmotnej núdzi, aby sme niekomu pridali na platy. V prvom rade chcem povedať, že platy treba riešiť celkovo a je tu oveľa viac skupín, ktoré by si zaslúžili vyššie platy. Ale, pán Kaník, pamätáte si na zákon o sociálnom poistení, kedy ste vy zobrali tridsaťpäťtisíc ľuďom dôchodky invalidné, kedy ste zle týchto ľudí, teda ste ich takto ocenili, že my sme museli za vás vracať 2 mld. 286 tis. korún?! Ja sa pýtam, pán Kaník, toto chcete v tomto zákone, aby sme takúto šlamastiku ako ste vy urobili? Tomu hovoríte vy šetrenie? Veď vy ste poškodil tridsaťpäťtisíc ľudí a rozprávali ste o tom, ako ste strašne ušetrili! Vy ste poškodili všetkých občanov! A čo sa týka aktivačných služieb, opäť vám na to odpoviem tak, ako vášmu predrečníkovi, pánu primátorovi. Ja plne súhlasím s tým, že sú potrebné aktivačné služby. Ale keď ste si pozreli tento zákon, tak sme jednoznačne povedali, že aby nedochádzalo k zneužívaniu poskytnutia tohto príspevku a bol adresnejší, určuje sa napríklad počet hodín pri vykonaní menších obecných služieb, najmenej desať hodín týždenne a maximálne dvadsať hodín. Pretože ako primátorka viem, ako sa zneužívalo, že vlastne ten-ktorý občan, ktorý túto aktivačnú prácu vykonával, jednoducho neprišiel na tú aktivačnú prácu, alebo odrobil dve, tri hodiny a mal nárok na aktivačný príspevok. Takže myslíme si, že tento zákon nie je málo ambiciózny. On je reálny, je dobrý a mnoho vecí vylepšuje takých, ktoré v aplikačnej praxi chýbali. A skutočne nechceme ísť vašou cestou, aby sme museli vracať dve miliardy korún. Lebo toto nie je šetrenie, ale toto bolo skutočne Pyrrhovo víťazstvo, čo sa týkalo rozpočtu a poškodenia ľudí, občanov a invalidov. Ďakujem.
Jurinová, Erika, podpredsedníčka NR SR (2013-05-23):
Ďakujem pekne, pán poslanec. Na vaše vystúpenie je jedna faktická poznámka. Uzatváram možnosť prihlásiť sa s faktickou. Nech sa páči, pán poslanec Jasaň.
Pellegrini, Peter, predseda NR SR (2015-11-19):
Ďakujem pekne. Ďalšiu otázku položil pán poslanec Bobík a je adresovaná podpredsedovi vlády a ministrovi vnútra Slovenskej republiky a znie: Vážený pán minister, podľa § 4 ods. 1 zákona o policajnom zbore zákon č. 171/1993 Z. z. je inšpekčná služba súčasťou policajného zboru. Vyplýva to aj z uznesenia § 4 ods. 2 zákona o policajnom zbore, podľa ktorého služby policajného zboru pôsobia v rámci útvarov policajného zboru, ktoré zriaďuje a zrušuje minister. Pán minister, ste presvedčený, že inšpekčná služba policajného zboru v súčasnosti je v súlade so zákonom? Nech sa páči, pán minister.
Hlina, Alojz, poslanec NR SR (2013-09-12):
Moje ústavné právo mi nekončí po siedmej hodine večer. Na to vás upozorňujem. Čiže o tom som chcel dať hlasovať. Poprosím vás, dajte o tom hlasovať.
Jurinová, Erika, podpredsedníčka NR SR (2013-10-18):
No vieme, že v rokovacej sále by sa nemalo telefonovať, nesmie, je to zakázané.
Jurinová, Erika, podpredsedníčka NR SR (2013-10-15):
Ďakujem pekne za pripomienky paniam kolegyniam. Ja si uvedomujem, že financovanie je veľký problém a myslím, že som sa nevyjadrila ani raz, pani Tomanová tu už nie je, ani raz som sa nevyjadrila, že som za zrušenie pobytových služieb, tak ako mi naznačila, že som povedala. To viem, že by asi nemalo zmysel, aj keď som za to, aby sa podporovali domáce, terénne, opatrovateľské, aj domáce aj opatrovateľské služby všeobecne, ale hovorila som hlavne o tom, že peniaze, ktoré boli určené na projekty pre deinštitucionalizáciu, boli použité na sanovanie veľkokapacitného domu, čo sa mi nezdá s kostolným poriadkom. Ako toto sa mi zdá choré. Takže som rada, že ministerstvo ma pozitívny vzťah k DI, som rada, že ministerskí úradníci aspoň, keď som sa zúčastnila konferencií, tak boli naozaj naklonení tomu, však to vidno aj v zákone, tak ako je nastavený, ale na druhej strane to, že peniaze, ktoré boli určené na deinštitucionalizáciu, boli použité na úplne iný projekt, to mi je ľúto. Čo sa týka kontroly, ktorú napádala pani poslankyňa Vaľová, ja si myslím, že ak ja sama mám možnosť rozhodovať o tom, kam dám peniaze, tak mal by byť nejaký nezávislý orgán, človek, komisia, ktorá práve posúdi to, či tie peniaze boli naozaj použité, alebo rozdelené, prerozdelené správne, na to som najmä narážala. Ďakujem pekne.
Hlina, Alojz, poslanec NR SR (2013-06-19):
Už to dopoviem. To súvisí s tým, tak potom to tým ľuďom treba ísť do Hriňovej a neviem kde všade prípadne dovysvetľovať, hej, že čo je zmyslom vašej politiky, či ste politickou stranou, alebo ste sektou? Lebo toto robia sekty, sekty... (Prerušenie vystúpenia predsedajúcou.)
Kazda, Radovan, poslanec NR SR (2021-05-13):
Poprosím vás strpenie 20 sekúnd, mám to v taške. (Výkriky v sále.)
Ľ. Vážny, minister dopravy, pôšt a telekomunikácií SR: (2008-12-04):
Vláda Slovenskej republiky návrh zákona prerokovala 6. novembra 2008 a prijala k nemu uznesenie č. 806. Cieľom návrhu zákona v čl. I je rozšírenie pôsobnosti údržby mýtnej polície, prepáčte. Cieľom návrhu zákona v čl. I je rozšírenie pôsobnosti služby mýtnej polície a úprava oprávnení a povinností policajtov, ktorí budú zaradení na novozriadených útvaroch služby mýtnej polície. Navrhované oprávnenia a povinnosti policajta služby mýtnej polície budú smerovať k zabezpečovaniu efektívnej a účelnej kontroly dodržiavania povinnosti vo vzťahu k meraniu hmotnosti nápravových tlakov a rozmerov vozidla, ktoré budú vykonávané v súčinnosti so správcami komunikácií. Cieľom návrhu zákona v čl. II je rozšírenie pôsobnosti služby mýtnej polície aj do oblasti kontroly dodržiavania povinnosti označenia motorového vozidla nálepkou pri použití vymedzených úsekov diaľnic a ciest pre motorové vozidlá a taktiež ciest I. triedy. V čl. III, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov, sa navrhuje upraviť pôsobnosť služby mýtnej polície pre riešenie priestupkov v blokovom konaní. Návrh zákona nebude mať dopad na štátny rozpočet, na rozpočty obcí alebo rozpočty vyšších územných celkov, nebude mať dopad na obyvateľstvo, zamestnanosť, hospodárenie podnikateľskej sféry a iných právnických osôb a ani na životné prostredie. Dovoľujem si požiadať vás o podporu pri prerokúvaní predloženého vládneho návrhu zákona a o jeho schválenie v prvom čítaní. Ďakujem za pozornosť.
Kolesík, Andrej, poslanec NR SR (2012-05-11):
Ďakujem, pani predsedajúca. Pán poslanec Galko, ja žasnem, že tu o očistu žiada nejaký človek, ktorý sám sa neočistil spod obvinenia alebo spod istých podozrení, že nariadil odpočúvanie novinárov v slobodnej demokratickej krajine. Naozaj dúfam, že nebudem obvinený, že beriem Božie meno nadarmo, ale vy nemáte Boha pri sebe, pán poslanec Galko, vy sa nehanbíte, vy sa nehanbíte útočiť na ľudí, ako je pán Magala? Pán Magala urobil pre Slovensko viac práce ako vy a celá tá vaša smiešna strana. (Potlesk.)
Grendel, Gábor, podpredseda NR SR (2023-02-14):
Pán poslanec Eduard Kočiš.
Grendel, Gábor, podpredseda NR SR (2021-09-28):
Pán poslanec.
Pellegrini, Peter, predseda NR SR (2023-12-20):
Ďakujem veľmi pekne. Pán poslanec Dubéci.
Matovič, Igor, poslanec NR SR (2011-02-01):
Ja by som chcel podporiť pána poslanca Poliačika, lebo zdá sa mi aj zverejňovanie výsledkov, že je nejaké také omeškané na internete a trebárs je tam hlasovanie č. 10 a potom až hlasovanie č. 16, takže, a bolo to dosť s veľkým omeškaním zverejňované, takže pravdepodobne naozaj niečo s tým je.
Pellegrini, Peter, predseda NR SR (2015-11-12):
Prezentujme sa a hlasujme o všetkých bodoch spoločnej správy spoločne s odporúčaním gestorského výboru schváliť. (Hlasovanie.) Prítomných 131 poslancov, za hlasovalo 97, zdržalo sa 34 poslancov. Tieto body sme schválili.
Bugár, Béla, podpredseda NR SR (2018-05-15):
Nech sa páči, prezentujme sa a hlasujme o návrhu gestorského výboru zo spoločnej správy. Gestorský výbor odporúča schváliť. (Hlasovanie.) Prítomných 137 poslancov, za 85, zdržalo sa 51, nehlasoval 1. Návrhy zo spoločnej správy sme schválili. Nech sa páči.
Hlina, Alojz, poslanec NR SR (2015-11-20):
Ďakujem veľmi pekne. Pán predseda, neviem, kde beriete tú silu, že môžete komentovať, aké bude moje vystúpenie alebo môj procedurálny. A neprovokujte ma, lebo keď poviete perla, tak mňa napadá niečo iné, lebo ja čítam aj iné ako Nový čas. A v jednej knihe je napísané, že nehádžte perly (...), a doplňte si. Dobre? Ja som chcel iné povedať, prosím vás. Vy ste tu, keď sedel Draxler, pán minister Draxler, ak vtáčatko, ani nevedel, o čom to je, ste sa ho pýtali, on povedal a nezareagoval ani mimicky, že či chce, alebo nechce. Vy ste zaňho hovorili. Prosím vás, ja dám procedurálny návrh, aby sa predkladateľ jasne vyjadril, či chce alebo nechce zaujať stanovisko k rozprave. Pán minister Draxler nezaujal žiadne, lebo nevedel, čo má povedať, vy ste hovorili zaňho. Len do budúcna. Ďakujem.
B. Hradecký, poslanec: (2007-09-18):
Prosím, dajte o mojom návrhu, vážený pán predseda, hlasovať.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 126, za 97, zdržalo sa 29 poslancov. Tieto body zo spoločnej správy sme schválili. Ďalej.
P. Hrušovský, predseda NR SR: (2004-12-07):
(Hlasovanie.) 121 prítomných, 102 za návrh, 15 sa zdržalo, 4 nehlasovali. Konštatujem, že Národná rada schválila návrh uznesenia k uplynutiu funkčného obdobia predsedu a podpredsedov Najvyššieho kontrolného úradu. Teraz pristúpime k tajnému hlasovaniu o návrhu na voľbu predsedu a dvoch podpredsedov Najvyššieho kontrolného úradu. Prosím, páni poslanci, nerozchádzajte sa ešte, chcem vás informovať o pravidlách hlasovania. Chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta na voľbu predsedu označíte tú alternatívu, za ktorú hlasujete, t. j. „za“, „proti“ alebo „zdržiavam sa hlasovania“. Pri voľbe predsedu Najvyššieho kontrolného úradu je platný ten hlasovací lístok, na ktorom je označená alternatíva „za“ najviac u jedného kandidáta. Pri voľbe podpredsedov Najvyššieho kontrolného úradu je platný ten hlasovací lístok, na ktorom je označená alternatíva „za“ najviac u dvoch kandidátov na funkciu podpredsedu Najvyššieho kontrolného úradu. Hlasovací lístok je neplatný, ak poslanec pri niektorom mene a priezvisku nevyjadrí svoju voľbu alebo ak alternatívu „za“ uvedie pri väčšom počte kandidátov, ako treba na jednotlivé ústavné funkcie zvoliť. Hlasovací lístok je neplatný aj vtedy, ak je menený alebo doplňovaný. Hlasovanie teraz vykonáme na dvoch osobitných hlasovacích lístkoch. Prosím teraz všetkých overovateľov, aby sa ujali svojej funkcie a dohliadli na priebeh volieb. Nech sa páči panie poslankyne, páni poslanci, pristúpime teraz k hlasovaniu. (Akt tajného hlasovania.)
Podmanický, Ján, poslanec NR SR (2022-02-18):
Pijem kávu, ale dobre. (Prerušenie vystúpenia predsedajúcim.)
T. Cabaj, podpredseda NR SR: (2009-09-08):
Gestorský výbor pre obranu a bezpečnosť určil za spoločného spravodajcu pána poslanca Jána Kovarčíka, nech sa páči, pán poslanec.
Zemanová, Anna, poslankyňa NR SR (2022-02-25):
Vážený pán predseda, pán premiér, kolegovia, kolegyne, predvčerom (včera, pozn. red.) sme sa zobudili do nového sveta, sveta, ktorý sme tu nemali od druhej svetovej vojny. Rusko agresívne a bezprecedentne napadlo svojho suseda. Porušilo tak medzinárodné právo a princípy Charty OSN. Vladimír Putin sa napriek sľubom rozhodol, že bude mať na svojich rukách krv nevinných ľudí. Ľudí, ktorí túžili slobodne žiť a vychovávať svoje deti. Ukrajina dnes bojuje o svoje územie. O svoj štát, o holý život. Sme povinní jej pomáhať. Ukázalo sa, že sme boli masívne klamaní, keď nám hovorili, že k vojne nepríde alebo že Rusko len potrebuje chrániť územia na východnej časti Ukrajiny. Pravda je taká, že už včera útoky smerovali aj proti civilným cieľom na celom území Ukrajiny, dokonca aj neďaleko za našou hranicou. Považujem za kľúčové, aby sme v parlamente prijali uznesenie, v ktorom jednoznačne odsúdime nevyprovokovanú, neodôvodnenú a neoprávnenú vojenskú agresiu Ruskej federácie proti Ukrajine. Aj z toho dôvodu žiadame Ruskú federáciu, aby okamžite zastavila vojenské operácie a bezpodmienečne stiahla všetky ozbrojené sily a vojenskú techniku z celého územia Ukrajiny a plne rešpektovala nezávislosť, zvrchovanosť a územnú celistvosť Ukrajiny. Chcem z tohto miesta vyjadriť podporu celej Ukrajine a jej občanom, ktorí neváhajú obetovať svoje životy v záujme ochrany svojej krajiny. Neviem si predstaviť pocity, ktoré musia prežívať matky a manželky, ktoré odprevádzajú svojich mužov a synov s rizikom, že už ich nikdy neuvidia živých. A to len preto, že sa Vladimír Putin rozhodol uzurpovať si právo určovať niekomu, ako má žiť. Obdivujem silu Ukrajiny. Ukrajiny, ktorá je odhodlaná aj sama vojensky bojovať proti diabolskej presile. Ak si niekto myslí, že nás sa tento konflikt netýka, je hlboko na omyle. Lebo to skutočne existuje niekto, kto chce mať vedľa seba násilného suseda, ktorý už teraz celému svetu ukazuje, že sa v svojej arogancii nezastaví pred ničím? Dovoľte mi na záver zdôrazniť ešte jednu skutočnosť a tou je hrozba dezinformácií a hoaxov. Chcem vyzvať všetkých občanov, aby si správy o vojne na Ukrajine overovali a čerpali len z relevantných zdrojov. Ako dokazuje minulosť, Rusko spraví všetko pre to, aby svoje dezinformácie – či už o jadrových zbraniach na Ukrajine, alebo iných nepravdách – šírili aj na území Slovenska. Prosím, buďme jednotní. Včerajšok bol lekciou pre všetkých, ktorí dlhodobo obhajovali agresiu Ruska a popierali jeho úmysly. Verím, že opozícia uzná chybu a ospravedlní sa nie nám, ale v prvom rade všetkým obetiam ruskej invázie. Vážené kolegyne, kolegovia, dnes stojíme pred výzvou ukázať svetu, že vieme, kam patríme. Podporme mier a spravodlivosť. Zastavme klamstvá a ich prisluhovačov. Postavme sa spoločne na stranu Ukrajiny. Ďakujem. (Potlesk.)
Sopko, Miroslav, poslanec NR SR (2017-10-13):
Vážený pán predsedajúci, vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre vzdelanie, vedu, mládež a šport ma uznesením určil za spravodajcu k návrhu zákona o obecnom, o, no už to, pardon, takže ešte raz. Takže v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 685. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre ľudské práva a národnostné menšiny a Výbor Národnej rady Slovenskej republiky pre vzdelanie, vedu, mládež a šport. Za gestorský výbor navrhujem Výbor Národnej rady pre vzdelanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 24. novembra 2017 a gestorský výbor do 27. novembra 2017. Prosím, pán predsedajúci, otvorte všeobecnú rozpravu.
B. Bugár, podpredseda NR SR: (2004-03-03):
(Hlasovanie.) Prítomných je 127 poslancov, za návrh 84, proti 7, zdržalo sa 36. Konštatujem, že sme postúpili tento vládny návrh zákona do druhého čítania. Nech sa páči. M. Demeterová, poslankyňa: Súčasne odporúčam v zmysle § 74 ods. 1 zákona č. 350/1996 o rokovacom poriadku v znení neskorších predpisov a v súlade s rozhodnutím predsedu Národnej rady Slovenskej republiky č. 602 zo 16. februára prideliť návrh zákona na prerokovanie Ústavnoprávnemu výboru Národnej rady, Výboru Národnej rady pre financie, rozpočet a menu, Výboru Národnej rady pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady výbor pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 23. apríla a gestorský výbor do 30. apríla 2004.
Cmorej, Peter, poslanec NR SR (2021-11-11):
Pán predsedajúci, o 11. bode pozmeňujúcom svojho návrhu pani poslankyne Bittó Cigánikovej, ktorý je označený číslom 2, nie je možné hlasovať, nakoľko bol prijatý pozmeňujúci návrh pani poslankyne Záborskej.
Laššáková, Jana, podpredsedníčka NR SR (2013-09-18):
Pán poslanec Hlina, nech sa páči.
Jakab, Elemér, poslanec NR SR (2018-02-01):
Pán predsedajúci, teraz by sme mali hlasovať o treťom pozmeňujúcom návrhu pani poslankyne Veroniky Remišovej, ktorý pozostáva z dvoch bodov. Nakoľko bol schválený piaty bod prvého pozmeňujúceho návrhu pána poslanca Antala, o druhom bode tretieho pozmeňujúceho návrhu poslankyne Remišovej nemôžeme hlasovať.
Suja, Jaroslav, poslanec NR SR (2011-05-26):
Ďakujem ti, pani poslankyňa, za to, že si presne popísala realitu detských domovov a chcem ti povedať, že máš moju podporu. Predložený pozmeňovací návrh podporím a budem hlasovať za návrh. A ešte raz ti ďakujem za tvoj príbeh. Ďakujem.
B. Bugár, podpredseda NR SR: (2004-03-03):
(Hlasovanie.) Prítomných je 129 poslancov, za 92, proti 1, zdržalo sa 36. Konštatujem, že sme postúpili tento návrh zákona do druhého čítania. Nech sa páči.
Fico, Robert, poslanec NR SR (2022-05-25):
Pán predseda, po hlasovaní poprosím. Ďakujem.
Tabák, Romana, poslankyňa NR SR (2021-10-22):
Pán predseda, v rozprave vystúpil jeden poslanec. Dajte, prosím, hlasovať o tom, že Národná rada podľa čl. 86 písm. d) Ústavy Slovenskej republiky vyslovuje súhlas s Dohodou o partnerstve a spolupráci medzi Európskou úniou a jej členskými štátmi na jednej strane a Singapurskou republikou na strane druhej a zároveň rozhodla, že predmetná dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi.
Zmajkovičová, Renáta, podpredsedníčka NR SR (2013-03-14):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Pán poslanec Galko vystúpi v rozprave, pripraví sa pán poslanec Beblavý.
Hudacký, Ján, poslanec NR SR (2014-11-10):
Ďakujem pekne, pán predseda. Vážený pán... (Ruch v sále.)
Ďuriš Nicholsonová, Lucia, podpredsedníčka NR SR (2017-04-06):
Pán minister, chcete zareagovať na faktické poznámky? Nech sa páči. Dajte, prosím, pánovi ministrovi čas.
Blaha, Ľuboš, podpredseda NR SR (2024-02-23):
Chce sa k rozprave vyjadriť pán spravodajca? Nie je tomu tak, takže prerušujem rokovanie o tomto bode programu. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona má tlač 71, návrh na jeho pridelenie na prerokovanie výborom je v rozhodnutí č. 64. A dávam slovo poslancovi Igorovi Matovičovi, aby za skupinu poslancov návrh zákona uviedol. Nech sa páči, pán poslanec. (Rokovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 71.)
P. Paška, predseda NR SR: (2010-03-03):
(Hlasovanie.) 135 prítomných, 80 za, 53 sa zdržalo, 2 nehlasovali. Schválili sme návrh novely zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve. Pán poslanec Valocký bude uvádzať v druhom čítaní hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 1385.
Kollár, Boris, predseda NR SR (2022-03-30):
Prosím, prezentujme sa a hlasujeme. (Hlasovanie.) Prítomných 126 poslancov, za 49, proti 16, zdržalo sa 59, nehlasovali 2. Konštatujem, že Národná rada sa uzniesla, že tento návrh zákona neprerokuje a nebude pokračovať v rokovaní o návrhu zákona. Pristúpime k hlasovaniu o návrhu uznesenia k Vyhláseniu stavu klimatickej núdze, tlač 900. Prosím predsedu výboru pre pôdohospodárstvo a životné prostredie poslanca Jaroslava Karahutu, aby hlasovanie uviedol. (Hlasovanie o návrhu poslanca Národnej rady Slovenskej republiky Tomáša Valáška na prijatie uznesenia Národnej rady Slovenskej republiky k Vyhláseniu stavu klimatickej núdze , tlač 900.)
Laurenčík, Milan, podpredseda NR SR (2021-06-24):
Ďalšiu faktickú poznámku má pán poslanec Tomáš Šudík, nech sa páči.
P. Hrušovský, predseda NR SR: (2004-12-10):
Chcem upozorniť Národnú radu a poslancov, že na schválenie medzinárodnej zmluvy tohto typu je potrebná nadpolovičná väčšina všetkých poslancov Národnej rady. (Hlasovanie.) 138 prítomných, 136 za návrh, 2 proti. Národná rada Slovenskej republiky návrh uznesenia schválila. Ďakujem, pán poslanec. Teraz prosím pána poslanca Reháka, aby uviedol návrh hlasovania k prerokúvanému bodu programu, ktorým je návrh na použitie majetku Fondu národného majetku Slovenskej republiky v roku 2005 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov . Nech sa páči, pán poslanec.
Krúpa, Juraj, poslanec NR SR (2024-01-23):
Ďakujem, pani kolegyňa Kalmárová, za váš naozaj inšpiratívny prejav. Bolo veľa vecí, ktoré ste spomínali, na ktoré by som chcel reagovať, naozaj, bohužiaľ, tie dve minúty na to nestačia. Mňa len tak napadlo, že spomínať Margaret Thatcherovú ako príklad musí v koalícii, v tejto vládnej koalícii vyvolávať zmiešané pocity. Po prvé, určite Margaret Thatcherovú buď nepoznajú, alebo ju vnímajú pod prizmou komunistickej propagandy, ktorú sme tu v minulosti mali, a v podstate je to takou akousi antitézou toho, čo oni vnímajú. Možno keby ste citovali Gustáva Husáka, ku ktorému sa chodia klaňať, alebo možno Brežneva, tak vtedy by vás pochopili, ale takto to, bohužiaľ, určite neskončilo na úrodnej pôde. Ale viete, pointa je celého tohto, že táto koalícia má strach. Má reálne strach, je nervózna z toho, ako sa to naťahuje, ako naďalej prebiehajú aj tie procesy na Úrade špeciálnej prokuratúry a podobne, že v podstate nevedia stále, akým spôsobom môžu niektoré situácie vystreliť, čo, samozrejme aj naznačuje to, že ten návrh zákona, ktorý tu predložili, sami tvrdia, alebo teda niektorí predstavitelia tejto vládnej garnitúry, že však on aj tak bude iný. Ako iný? Tak potom akože jak môžete tvrdiť, že tento zákon chcete schváliť, keď aj tak vy hovoríte, že vlastne aj tak bude iný, že tam budú urobené zmeny. Ale to v podstate dokazuje takého, takú tú zakrnenosť ducha v tejto vládnej koalícii, ktorá je v podstate ovplyvnená takou tou glajchšaltizáciou, že vlastne všetci za jedného, jeden za všetkých, takže všetci za Roba a Robo za svojich chlebodarcov, čo vlastne naznačuje to, že je to také to falošné dušpastierstvo, ktoré smeruje k tomu spiatočníctvu, ktoré vidíme aj v ich prejavoch, aj v myslení.
Mizík, Stanislav, poslanec NR SR (2017-12-12):
Ďakujem za slovo. Pán Dostál, chcete, aby zastupiteľstvo zvolávalo schôdze. No pri niektorých rozhádaných zastupiteľstvách sa nedohodnú nikdy na rokovaniach. To, že starostovia – to ste mali pravdu – poniektorí zvolávajú zastupiteľstvo vtedy, keď poslanci nie sú v obci, sú v práci, je dosť častý jav. Toto sú pri niektorých obecných zastupiteľstvách bežné javy, starosta proti poslancom, poslanci proti starostovi, poslanci proti poslancom, všetci proti všetkým. Častokrát to ale súvisí s mentálnou výbavou zvolených zástupcov, keď je, sú také obce, kde častokrát sa stáva, že vyše polovica poslancov je negramotných včítane starostu, a viete dobre, o akých oblastiach hovorím. Tam sa hádajú vždy. Tento váš návrh je návrh pre návrh. Je to l’art pour l’art, keby som to prirovnal k umeniu, život je zložitý. A keď chcete zaviesť nejaké nové povinnosti obciam, kde sú sankcie, keď ich nedodržia? To som sa nedočítal. A ešte raz vám poviem, opakovanie je matka múdrosti, život je zložitý a po rusky vám pridám: „Vot takája žízň.“
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrh 131 poslancov, 1 sa zdržal. Aj tento návrh sme schválili.
Majerský, František, poslanec NR SR (2023-12-06):
Ďakujem pekne. Pekný dobrý deň prajem, ja by som nechcel nejako ... (nezrozumiteľne vyslovené, pozn. red.), ale pani ministerka keďže tu je, ona nebola ani si na výbore, tam ide v prvom vo veci, že tento problém je ťahaný už šesť rokov a je to naozaj veľmi dôležitá vec, aby sa spravila, čiže my tento skrátené legislatívne konanie naopak podporujeme, lebo ho treba spraviť. Všetci dobre vieme, že týmto zákonom, keď už bude funkčný, vieme ušetriť veľmi veľa peňazí v zdravotníctve, lebo sa nemusia robiť duplicitné výkony a tak, čiže ja budem rád, keď to nebude zase ďalší odklad o rok, ale že sa to tento rok už podarí zmanažovať. A na zdravotníckom výbore sme mali aj návrh, aby s... lebo je tam problém s ministerstvom vnútra, takže sa bude riešiť aj uznesenie, aby sme zaviazali zdravotnícky výbor, aby ministerstvo vnútra tento nešvár, ktorý momentálne je, vyriešilo. Takže aj vás, pani ministerka, keďže ste neboli na výbore, aby sa to doriešilo, lebo tam je problém s občianskym vydávaním a s týmito vecami, takže ak sa to porieši, tak budem rád, keď na budúci rok už tento problém nebudeme tlačiť pred sebou. Ďakujem.
Viskupič, Jozef, poslanec NR SR (2014-10-23):
Chcel by som rovnako pripomenúť kolegyniam a kolegom z výboru pre kontrolu činnosti Najvyššieho bezpečnostného úradu, že máme zasadnutie výboru o 12.15 dnes.
Laššáková, Jana, doterajšia podpredsedníčka NR SR (2016-03-23):
Pán poslanec Ondrej Binder.
Šefčík, Marek, poslanec NR SR (2021-12-01):
Ďakujem pekne za slovo. Tak dovoľte mi, pán predsedajúci, aby som najskôr odôvodnil a potom predniesol dva pozmeňujúce návrhy k danému zákonu alebo k danému návrhu zákona. Sú to skôr také technické záležitosti, teda tým že sa zákon posunul procedurálnym návrhom na koniec schôdze z jej začiatku, tak vzniká problém s účinnosťou zákona a z ministerstva požiadali, aby sa zmenila tá účinnosť z 9. decembra 2021 na dňom vyhlásenia, ja to potom prednesiem, ako to má znieť. Ten druhý pozmeňujúci návrh sa týka upresnenia chemických vzorcov a má tri články, tak to takisto prednesiem presne, ako to znie. Nie sú to dlhé pozmeňujúce návrhy, takže si dovolím teraz ich predniesť. Môžem, pán predsedajúci?
Blanár, Juraj, podpredseda NR SR (2021-11-05):
Ďakujem, pán spravodajca. Otváram rozpravu. Konštatujem, že (reakcie z pléna), konštatujem, že dostal som písomne prihlásených týchto pánov poslancov a poslankyne: ako prvá prihlásená za poverený, ako poverený člen poslaneckého klubu za SaS pani poslankyňa Jana Bittó Cigániková. A potom ďalší písomne prihlásení: pán Marek Šefčík, Tomáš Valášek, Vladimíra Marcinková, Anna Andrejuvová, Ján Mičovský, Miroslav Žiak, Tomáš Lehotský, Jozef Hlinka, Andrej Stančík, Kristián Čekovský, Milan Potocký, Marek Hattas a Martin Čepček. V zmysle rokovacieho poriadku o slovo požiadala ako prvá pani navrhovateľka Anna Záborská a potom po nej pán spravodajca Cmorej a potom sa pripraví za poslanecký klub SaS ako poverená členka Jana Bittó Cigániková. Nech sa páči, pani navrhovateľka, máte slovo.